CELEX: C2005/182/57
Language: hu
Date: 2005-07-23 00:00:00
Title: C-227/05. sz. ügy: A Bayerisches Verwaltungsgericht München 2005. május 4-i végzésével a Daniel Halbritter kontra Freistaat Bayern ügyben benyújtott előzetes döntéshozatal iránti kérelem

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/32
            
         A Bayerisches Verwaltungsgericht München 2005. május 4-i végzésével a Daniel Halbritter kontra Freistaat Bayern ügyben benyújtott előzetes döntéshozatal iránti kérelem
   (C-227/05. sz. ügy)
   (2005/C 182/57)
   Az eljárás nyelve: német
   A Bayerisches Verwaltungsgericht München (Németország) 2005. május 4-i végzésével, amely 2005. május 20-án érkezett a Bíróság Hivatalához, a Daniel Halbritter kontra Freistaat Bayern ügyben előzetes döntéshozatal iránti kérelmet nyújtott be az Európai Közösségek Bíróságához.
   A Bayerisches Verwaltungsgericht München a következő kérdésekről kéri a Bíróság döntését:
   
               1)
            
            
               Úgy kell-e értelmezni a 91/439/EGK irányelv (1) 8. cikkének (2) és (4) bekezdésével együtt olvasott 1. cikkének (2) bekezdését, hogy egy tagállam a területén akkor sem tagadhatja meg egy másik tagállam által kiállított vezetői engedély alapján a vezetés jogát, ha az előbbi tagállam területén a vezetői engedély tulajdonosával szemben az ezen állam által megadott vezetői engedély visszavonására vagy érvénytelenítésére tettek intézkedést, ha az ezzel az intézkedéssel elrendelt, új vezetői engedély megadására vonatkozó tilalmi idő lejárt, mielőtt a másik tagállamban kiállították volna a vezetői engedélyt és
               
                           a)
                        
                        
                           ha az elsőként említett tagállam joga abból indul ki, hogy a járművezetésre való alkalmasságot, mint a vezetői engedély újbóli megszerzésének anyagi jogi feltételét a nemzeti rendelkezések szerint részletesen szabályozott, a hatóságok rendeletére készített orvos-pszichológiai szakvéleménnyel kell igazolni (ami mindeddig nem történt meg)
                           és/vagy
                        
                     
                           b)
                        
                        
                           ha a nemzeti jog szerint fennáll a jogosultság a tilalmi idő leteltét követően kibocsátott közösségi vezetői engedély használatára való jog megadására az elsőként említett tagállam területén, ha visszavonás vagy tiltás nemzeti jogi okai többé nem állnak fenn?
                        
                     
         
               2)
            
            
               Úgy kell-e értelmezni 91/439/EGK irányelv 8. cikkének (2) és (4) bekezdésével együtt olvasott 1. cikkének (2) bekezdését, hogy a más tagállamból származó vezetői engedély tulajdonosának megadandó vezetői engedély iránti kérelem esetén, ha a más tagállamból származó vezetői engedélyt leadják (ún. „lecserélés”), a tagállam, pusztán azért, mert az a másik tagállam megadta a közösségi vezetői engedélyt, nem folytathat további vizsgálatot a járművezetésre való alkalmasságot illetően – amit a belső joga a vezetői engedély megadása feltételének tekint és részletesen szabályoz –, figyelembe véve a közösségi vezetői engedély megadásának idején fennálló feltételeket?
            
         
      (1)  HL L 237., 1. o.